**Jani Savolainen** (s. 5. lokakuuta 1988 Kuopio) on suomalainen jääkiekkoilija, joka pelasi kaudella 2015–2016 Ruotsin kolmanneksi korkeimmalla sarjatasolla Hockeyettan-joukkue Piteå HC:ssä. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Savolainen on Kalevan Pallon kasvatti. Hän teki toukokuussa 2006 kaksivuotisen SM-liigasopimuksen joukkueen kanssa, muttei Savolainen debytoinut vielä SM-liigassa kaudella 2006–2007. Hän kuitenkin teki debyyttinsä miesten peleissä esiintyessään kuudessa Mestis-ottelussa alle 20-vuotiaiden maajoukkueessa. Savolainen teki niissä yhden syöttöpisteen.

Kaudella 2007–2008 Savolainen pelasi viisi SM-liigaottelua antaen niissä yhden syöttöpisteen. Hän pelasi kauden lähinnä KalPan A-nuorissa, jotka voittivat mestaruuden keväällä 2008. Savolainen toimi joukkueen kapteenina. Hän siirtyi kaudeksi 2008–2009 Mestis-joukkue Jokipoikiin. Savolainen oli 13 maalillaan joukkueen toiseksi paras maalintekijä Samu Pitkäsen kanssa. Hän voitti keväällä 2009 Mestiksen hopeaa. Savolainen teki samana keväänä jatkosopimuksen Jokipoikien kanssa kaudeksi 2009–2010. Hän teki 43 ottelussa tehot 16+19=35, joilla Savolainen oli joukkueen kolmanneksi paras pistemies. Hän voitti keväällä 2010 Mestiksen mestaruuden. Jokipojat kohtasivat liigakarsinnoissa Tampereen Ilveksen, jolle joukkue kuitenkin hävisi otteluvoiton 4–1.

Savolainen siirtyi kaudeksi 2010–2011 Kajaanin Hokkiin, jossa häntä valmensi KalPan A-nuorten mestarijoukkueesta tuttu Sami Karppinen. Savolaisesta oli kysyntää useasta Mestis-seurasta ja parista SM-liigajoukkueestakin. Hän teki runkosarjassa tehot 10+18=28, joilla Savolainen sijoittui Hokin sisäisessä pistepörssissä kolmanneksi Niko Saarenpään kanssa.

Toukokuussa 2011 Savolainen siirtyi yksivuotisella sopimuksella Mikkelin Jukureihin. Hän jakoi kolmella osumallaan kevään 2012 pudotuspeleissä joukkueen sisäisen maalipörssin voiton kolmen muun pelaajan kanssa. Toisen Jukurit-kautensa 2012–2013 päätteeksi Savolainen voitti Mestiksen-mestaruuden, mutta joukkue kuitenkin hävisi liigakarsinnat Tampereen Ilvekselle otteluvoitoin 4–1. Helmikuussa 2013 hän teki kaksivuotisen jatkosopimuksen Jukureiden kanssa. Kaudella 2013–2014 Savolainen voitti joukkueen sisäisen tehotilaston lukemalla +12. Hän voitti kauden päätteeksi Mestis-hopeaa. Kausi 2014–2015 päättyi Mestiksen-mestaruuteen.

Lokakuussa 2015 Savolainen siirtyi loppukauden kattavalla sopimuksella Ranskan Ligue Magnusin Lions de Lyoniin oltuaan alkukauden ilman sopimusta. Hän pelasi siellä vain kolme ottelua ilman tehopisteitä, kunnes Savolainen siirtyi joulukuussa Ruotsin kolmanneksi korkeimmalle sarjatasolle Hockeyettanin Piteå HC:hen.

### Maajoukkueura

Savolainen edusti Suomea alle 18-vuotiaiden MM-kilpailuissa vuonna 2006, jolloin hän voitti hopeaa. Hän pelasi myös World U-17 Hockey Challengessa vuonna 2005. Yhteensä Savolainen on pelannut 50 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | KalPa | A-SM | 24 | 4 | 7 | 11 | 41 | – | – | – | – | – |
| 2005–2006 | KalPa | A-SM | 31 | 17 | 4 | 21 | 30 | 5 | 0 | 1 | 1 | 12 | U18 | 6 | 2 | 0 | 2 | 0 |
| 2006–2007 | Suomi U20 | Mestis | 6 | 0 | 1 | 1 | 4 | – | – | – | – | – |
|  | KalPa | A-SM | 37 | 12 | 5 | 17 | 37 | – | – | – | – | – |
| 2007–2008 | KalPa | A-SM | 40 | 11 | 7 | 18 | 24 | 11 | 2 | 2 | 4 | 0 |
|  | KalPa | SM-liiga | 5 | 0 | 1 | 1 | 0 | – | – | – | – | – |
| 2008–2009 | Jokipojat | Mestis | 37 | 13 | 9 | 22 | 6 | 11 | 0 | 5 | 5 | 0 |
| 2009–2010 | Jokipojat | Mestis | 43 | 16 | 19 | 35 | 18 | 9 | 4 | 7 | 11 | 6 |
| 2010–2011 | Hokki | Mestis | 39 | 10 | 18 | 28 | 8 | – | – | – | – | – |
| 2011–2012 | Jukurit | Mestis | 41 | 13 | 8 | 21 | 8 | 8 | 3 | 1 | 4 | 6 |
| 2012–2013 | Jukurit | Mestis | 46 | 7 | 14 | 21 | 8 | 10 | 4 | 8 | 12 | 2 |
| 2013–2014 | Jukurit | Mestis | 53 | 7 | 12 | 19 | 8 | 19 | 5 | 4 | 9 | 6 |
| 2014–2015 | Jukurit | Mestis | 39 | 4 | 5 | 9 | 4 | 8 | 2 | 1 | 3 | 4 |
| 2015–2016 | Lyon HC | Ranska | 3 | 0 | 0 | 0 | 2 | – | – | – | – | – |
|  | Piteå HC | Ruotsi I | 14 | 5 | 4 | 9 | 2 | – | – | – | – | – |
| 1 kausi | yhteensä | SM-liiga | 5 | 0 | 1 | 1 | 0 | – | – | – | – | – |
| 8 kautta | yhteensä | Mestis | 304 | 70 | 86 | 156 | 64 | 65 | 18 | 26 | 44 | 24 |

Lähteet
-------

* Jani Savolainen The Internet Hockey Databasessa (englanniksi)
* Jani Savolainen *Elite Prospects*. Everysport Media Group AB.  (englanniksi)

### Viitteet

1. ↑  Pennanen, Antti: Mr. Täsmällisyys, kiekkosoturi ja luonnonlapsi *lansi-savo.fi*.  21.11.2014. Kaakon Viestintä Oy.  Arkistoitu 24.12.2014. Viitattu 2.1.2015.
2. 1 2 3 4 5  Jani Savolainen *Elite Prospects*. Everysport Media Group AB.  (englanniksi)
3. ↑  KalPalle uusia sopimuspelaajia *Jatkoaika.com*.  19.5.2006. Jatkoaika r.y. Viitattu 31.8.2010.
4. ↑  Jokipojille neljä hyökkääjää *Jatkoaika.com*.  28.4.2008. Jatkoaika r.y. Viitattu 31.8.2010.
5. ↑  Markku Flinck palaa Joensuuhun *Jatkoaika.com*.  29.4.2009. Jatkoaika r.y. Viitattu 31.8.2010.
6. ↑  Jani Savolainen Kajaaniin *Jatkoaika.com*.  28.5.2010. Jatkoaika r.y. Viitattu 31.8.2010.
7. ↑  Jukurit röyhi siirtomarkkinoilla *Jatkoaika.com*.  17.5.2011. Jatkoaika r.y. Viitattu 13.8.2011.
8. ↑  Jukurit solmi jatkosopimuksia *Jatkoaika.com*.  6.2.2013. Jatkoaika r.y. Viitattu 30.9.2013.
9. ↑  Mestis-mestaruutta juhlinut suomalaishyökkääjä suuntaa Ranskaan  1.10.2015. SuomiKiekko. Viitattu 10.10.2015.
10. ↑  Suomalaishyökkääjä siirtyy Ruotsiin  15.12.2015. SuomiKiekko. Viitattu 15.12.2015.